b'\n_START_ARTICLE_\nNicolae \xc8\x98ova\n_START_SECTION_\nCarier\xc4\x83 militar\xc4\x83\n_START_PARAGRAPH_\nCarier\xc4\x83 militar\xc4\x83: sublocotenent (1909), urmeaz\xc4\x83 avans\xc4\x83ri la excep\xc8\x9bional pentru bravur\xc4\x83 \xc3\xaen lupt\xc4\x83: c\xc4\x83pitan \xc8\x99i maior (1916, 1917), comandant al \xc8\x98colii de Mitraliere (1917), ofi\xc8\x9ber de Stat major (Divizia 7 \xc8\x99i Corpul 6 Armat\xc4\x83) (1919), \xc8\x99ef la biroul 2 opera\xc8\x9bii \xc8\x99i Instruc\xc8\x9bie la Comandamentul Divizia 7 V\xc3\xa2n\xc4\x83tori (1921), sub\xc8\x99ef de Stat Major \xe2\x80\x93 Comandamentul 6 Armat\xc4\x83 (1924-1927), locotenent \xe2\x80\x93 colonel (1925); propus s\xc4\x83 comande Statul Major al unei divizii (1926), comandant al Regimentului 23 Infanterie \xe2\x80\x9eTribunul Simeon Balint\xe2\x80\x9d (1930), colonel (1932) \xe2\x80\x93 este considerat un ofi\xc8\x9ber model al Armatei Rom\xc3\xa2ne (1932), ata\xc8\x99at militar la Viena (1938 ianuarie 1 \xe2\x80\x93 1939), comandor (1938), general de brigad\xc4\x83 (1938), comandant al Brig\xc4\x83zii 20 Infanterie din A. Iulia (1939-1940), director al Personalului \xc3\xaen Ministerul Ap\xc4\x83r\xc4\x83rii na\xc8\x9bionale, 1941 (ian.), comandant al Diviziei 1 gard\xc4\x83 din Corpul 3 Armat\xc4\x83 \xe2\x80\x93 zona de opera\xc8\x9bii pe Prut, \xc3\xaen Basarabia, Odessa (1941 iunie \xe2\x80\x93 1942), subsecretar de Stat pentru Marin\xc4\x83 \xc3\xaen Ministerul de R\xc4\x83zboi (februarie 1943 \xe2\x80\x93 august 1944), general de corp de armat\xc4\x83 (1944, ianuarie \xe2\x80\x93 august); demitere din guvern; comandant (la solicitare expres\xc4\x83, personal\xc4\x83) al Corpului 7 din Armata Rom\xc3\xa2n\xc4\x83 \xc3\xaencadrat \xc3\xaen Frontul 2 Ucrainean (1974 septembrie 22 \xe2\x80\x93 1945 martie 24), erou \xc3\xaen Opera\xc8\x9biunea militar\xc4\x83 \xe2\x80\x9eBudapesta\xe2\x80\x9d (ianuarie 1945)._NEWLINE_A fost \xc3\xaenaintat \xc3\xaen 31 martie 1938 la gradul de general de brigad\xc4\x83 \xc8\x99i \xc3\xaen 24 ianuarie 1942 la gradul de general de divizie. A fost decorat la 7 noiembrie 1941 cu Ordinul Militar \xe2\x80\x9eMihai Viteazul\xe2\x80\x9d, cl. III-a \xe2\x80\x9epentru bravura \xc8\x99i destoinicia cu care \xc8\x99i-a comandat Divizia \xc3\xaen b\xc4\x83t\xc4\x83lia din jurul Odesei\xe2\x80\x9d._NEWLINE_demitere \xc8\x99i pensionare for\xc8\x9bat\xc4\x83 (ianuarie \xe2\x80\x93 martie 1945). _NEWLINE_Dup\xc4\x83 instalarea guvernului Petru Groza generalul de corp de armat\xc4\x83 Nicolae \xc8\x98ova a fost trecut din oficiu \xc3\xaen pozi\xc8\x9bia de rezerv\xc4\x83, al\xc4\x83turi de al\xc8\x9bi generali, prin decretul nr. 860 din 24 martie 1945, invoc\xc3\xa2ndu-se legea nr. 166, adoptat\xc4\x83 prin decretul nr. 768 din 19 martie 1945, pentru \xe2\x80\x9etrecerea din oficiu \xc3\xaen rezerv\xc4\x83 a personalului activ al armatei care prisose\xc8\x99te peste nevoile de \xc3\xaencadrare\xe2\x80\x9d._NEWLINE_A fost de\xc8\x9binut politic la penitenciarul Aiud. A decedat \xc3\xaen 12 martie 1966, fiind \xc3\xaenmorm\xc3\xa2ntat cu onoruri militare \xc3\xaen cimitirul Ghencea._NEWLINE_Este \xc3\xaenvinuit pentru crime de r\xc4\x83zboi, condamnat \xc3\xaentre ianuarie 1946 \xe2\x80\x93 ianuarie 1956, dob\xc3\xa2ndind reabilitare politic\xc4\x83, fiind decorat cu Ordinul \xe2\x80\x9e23 August\xe2\x80\x9d, cl. a II-a (10 august 1964)._NEWLINE_A fost considerat un ofi\xc8\x9ber model al Armatei Rom\xc3\xa2ne, apreciat pentru calit\xc4\x83\xc8\x9bile sale de comandant, pentru bravur\xc4\x83 \xc3\xaen lupt\xc4\x83, primind \xc3\xaenaint\xc4\x83ri \xc3\xaen grad la excep\xc8\x9bional._NEWLINE_"Ferm \xc8\x99i neplecat, disciplinat, cu cuno\xc8\x99tin\xc8\x9be militare \xc8\x99i generale dezvoltate, hot\xc4\x83r\xc3\xa2t \xc8\x99i cu curajul opiniei sale, minu\xc8\x9bios \xc3\xaen lucr\xc4\x83rile sale \xc8\x99i pe ale c\xc4\x83rui servicii \xc8\x99i cuno\xc8\x99tin\xc8\x9be se poate conta \xc3\xaen orice \xc3\xaemprejurare", "ca brav \xc8\x99i priceput ofi\xc8\x9ber de r\xc4\x83zboi"._NEWLINE_Generalul Vasile Atanasiu \xc3\xael aprecia ca fiind "printre marii no\xc8\x99tri generali de r\xc4\x83zboi care vor fi \xc3\xaenscri\xc8\x99i \xc3\xaen istoria neamului nostru \xc8\x99i al c\xc4\x83rui nume va fi \xc3\xaenscris printre eroii s\xc4\x83i"._NEWLINE_Aflat \xc3\xaen cantonament militar \xc3\xaen Ive\xc8\x99ti, generalul Nicolae \xc8\x98ova a copatronat edificarea bisericii din t\xc3\xa2rgul Ive\xc8\x99ti.'